Susietasis sąrašas

Susietasis sąrašas yra duomenų struktūra.

Kompiuterių moksle susietasis sąrašas yra viena iš bazinių duomenų 
struktūrų, kuri gali būtį naudojama kaip įrankis kitų duomenų struktūrų kūrimui. Susietąjį sąrašą sudaro duomenų aibė, kurios elementai susideda iš duomenų lauko ir vienos arba dviejų nuorodų ("rodyklių") į sekantį arba/ir prieš tai einantį elementą.

Susietųjų sąrašų tipai

Tiesiniai sąrašai (linearly - linked list)

Vienos krypties sąrašas (singly - linked list) 

Paprasčiausias susietojo sąrašo tipas yra vienos krypties sąrašas. Vienos krypties sąrašo elementai turi duomenų lauką ir tik vieną nuorodą. Nuoroda rodo į sekantį elementą sąraše. Nuoroda rodo į NULL arba tuščią sąrašą, jeigu tai paskutinis sąrašo elementas.

Dviejų krypčių sąrašas (doubly - linked list) 

Sudėtingesnis yra dviejų krypčių sąrašas, kurio elementai turi duomenų lauką ir dvi nuorodas. Viena nuoroda rodo į prieš tai einantį elementą, kita nuoroda rodo į sekantį elementą. Nuoroda rodo į NULL arba tuščią sąrašą, jeigu tai yra pirmas arba paskutinis sąrašo elementas.